|  |
| --- |
|  |
|  |

**Līgums**

**Par ēdināšanas pakalpojumu sniegšanu** **Jelgavas novada sociālās aprūpes un rehabilitācijas centrā “Eleja”**

**Iepirkuma identifikācijas Nr. JNP 2018/03**

 **Jelgavas novada pašvaldība,** reģ. Nr.90009118031, juridiskā adrese - Pasta iela 37, Jelgava, LV-3001 (turpmāk – Pasūtītājs), tās iestādes **Jelgavas novada sociālās aprūpes un rehabilitācijas centrs** **“Eleja”** (turpmāk - SARC “Eleja”) personā, kuru saskaņā ar nolikumu pārstāv **SARC “Eleja”** **vadītāja Nellija Veinberga**, no vienas puses, un

 **individuālais komersants „KANTO”,** juridiskā adrese: Austrumu iela 5, Jelgava, LV-3002, reģistrācijas Nr.53602014731 (turpmāk-Izpildītājs), kuru pārstāv īpašniece **Dace Cine**, abi kopā turpmāk - Puses, noslēdz līgumu (turpmāk-Līgums):

# LĪGUMA PRIEKŠMETS

* 1. Pasūtītājs uzdod, un Izpildītājs apņemas sniegt ēdināšanas pakalpojumus (turpmāk – Pakalpojumi) SARC “Eleja” klientiem (turpmāk - Klienti), adresēs: Parka iela 11 un Lietuvas iela 19a, Eleja, Elejas pagasts, Jelgavas novads, LV-3023, saskaņā ar iepirkuma Nr.JNP 2018/03tehnisko specifikāciju (līguma pielikums Nr.1).
	2. Ēdienu piegāde tiek veikta Izpildītājam piederošos speciālos traukos.
	3. Pasūtītāja kontaktpersona ir SARC „Eleja” vadītāja Nellija Veinberga, tel. Nr.27028431.
	4. Izpildītāja kontaktpersona ir Dace Cine, tel.Nr.29494713.

# PASŪTĪTĀJA PIENĀKUMI UN TIESĪBAS

* 1. Pasūtītājs apņemas ievērot Līgumā noteikto Pakalpojumu apmaksas kārtību.
	2. Ne vēlāk kā 3 dienas pirms ikreizējas pakalpojuma sniegšanas SARC „Eleja” ārstniecības persona un pretendenta pārstāvis izstrādā ēdienkarti, ņemot vērā veselīga uztura principus.
	3. Pasūtītājs apņemas par izmaiņām ēdināšanas pasūtījumā paziņot Izpildītājam līdz iepriekšējās dienas plkst. 16.00 vai arī, situācijai mainoties, nekavējoties pēc attiecīga notikuma vai apstākļu iestāšanās.
	4. Pasūtītājs ir tiesīgs prasīt Izpildītājam pilnīgu Līguma izpildi un sekot sortimenta, kvalitātes un piegādātā ēdiena daudzuma kontroles jautājumiem.
	5. Pasūtītājam ir tiesības 2 (divu) darba dienu laikā no Pakalpojuma saņemšanas brīža izvirzīt Izpildītājam pretenzijas, ja saņemtie Pakalpojumi neatbilst Pasūtītāja iesniegtajam pasūtījumam.
	6. Pasūtītājs ir tiesīgs veikt ēdiena kvalitātes kontroli un celt pretenzijas neatbilstības gadījumā.
	7. Pasūtītājs ir tiesīgs pieprasīt izmaiņas ēdienkartē, Līgumā noteiktajā kārtībā un termiņos, paziņojot par izmaiņu saturu un apjomu Izpildītājam.

# IZPILDĪTĀJA PIENĀKUMI UN TIESĪBAS

* 1. Izpildītājs apņemas nodrošināt Klientu ēdināšanu, saskaņā ar ēdienkarti un diennakts pārtikas normu daudzumu 4 (četras) reizes dienā Nolikuma tehniskajā specifikācijā noteiktajos laikos (līguma pielikums Nr.1).
	2. Klientu ekskursiju un pārgājienu gadījumos Izpildītājs nodrošina piemērotus produktus Pakalpojuma organizēšanai ārpus SARC “Eleja”, kā arī svētku dienās un Klientu dzimšanas dienās nodrošina svētku ēdienkarti.
	3. Izpildītājam ir pienākums ēdienkarti saskaņot ar SARC “Eleja” ārstniecības personu. Ēdienkarti apstiprina SARC “Eleja” vadītājs.,
	4. Izpildītājs ir atbildīgs par ēdienu kvalitāti, pilnīgu atbilstību noteiktajām normām, sanitāro un higiēnas prasību ievērošanu un kvalitatīvu ēdināšanai nepieciešamo produktu iegādi, ievērojot to realizācijas termiņus un atbilstību normatīvajiem aktiem.

# NORĒĶINU ĀRTĪBA

* 1. Pasūtītājs par viena Klienta ēdināšanu Izpildītājam maksā **EUR** **3.93** (trīs euro un 93 centi) bez PVN dienā.
	2. Pasūtītājs par svētku cienastu vienam Klientam Izpildītājam maksā **EUR** **8.26** (astoņi euro un 26 centi) bez PVN dienā,
	3. Pasūtītājs par dzimšanas dienas cienastu vienam Klientam Izpildītājam maksā **EUR 8.26** (astoņi euro un 26 centi) bez PVN dienā (līguma pielikums Nr.2).
	4. Ēdināšanas dienas aprēķina pēc Pasūtītāja iesniegtajiem pieteikumiem, kuros norādīts personu (nepieciešamo porciju) skaits.
	5. Sastādot rēķinu par sniegtajiem pakalpojumiem, Izpildītājs stingri ievēro Līgumā norādītās cenas, un Līguma darbības laikā tās nevar tikt paaugstinātas.
	6. Rēķinus par sniegtajiem ēdināšanas pakalpojumiem Izpildītājs iesniedz Pasūtītājam līdz nākamā mēneša 5. datumam Pakalpojuma sniegšanas vietā SARC „ Eleja”.
	7. Pasūtītājs veic apmaksu par Izpildītāja iepriekšējā mēnesī sniegtajiem Pakalpojumiem, saskaņā ar Izpildītāja piestādīto rēķinu un aktu par izsniegto porciju daudzumu, pārskaitot maksu Izpildītāja norādītajā norēķinu kontā 14 (četrpadsmit) darba dienu laikā no rēķina saņemšanas.
	8. Par samaksas dienu tiek uzskatīta diena, kurā Pasūtītājs veicis bankas pārskaitījumu uz Izpildītāja rēķinā norādīto bankas kontu.

# STRĪDU RISINĀŠANAS KĀRTĪBA UN PUŠU ATBILDĪBA

5.1. Visus strīdus un domstarpības, kas radušās sakarā ar Līguma saistību izpildi, Puses risina pārrunu ceļā, ko dokumentē vienošanās protokolā. Ja vienošanās netiek panākta, strīdus jautājums jānodod izskatīšanai attiecīgajai LR tiesu institūcijai.

5.2. Puses ir savstarpēji atbildīgas par Līgumā noteikto saistību neizpildi vai nepienācīgu saistību izpildi, un tām ir pienākums atlīdzināt ar to saistītos zaudējumus.

5.3. Par Pakalpojuma sniegšanas un/vai nodrošināšanas termiņa nokavēšanu Pasūtītājs ir tiesīgs pieprasīt no Izpildītāja līgumsodu 130 EUR (viens simts trīsdesmit *euro*) apmērā par katru ēdienreizi, kad netiek nodrošināta Pakalpojuma sniegšana. Pasūtītājam ir tiesības līgumsodu ieturēt no Izpildītājam izmaksājamās Līguma summas.

5.4. Par jebkuru Līgumā noteiktā apmaksas termiņa nokavējumu Izpildītājs ir tiesīgs pieprasīt no Pasūtītāja līgumsodu par katru nokavēto dienu 0,5% apmērā no termiņā nesamaksātās summas bet kopsummā ne vairāk par 10% no termiņā nesamaksātās summas.

5.5. Līgumsoda samaksa neatbrīvo nevienu no Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

#  6.LĪGUMA DARBĪBAS TERMIŅŠ

Līgums darbības laiks ir **3 (trīs) gadi no** līguma noslēgšanas dienas.

**7. LĪGUMA GROZĪŠANAS, UN LAUŠANAS KĀRTĪBA**

7.1. Līgumu var grozīt tikai ar Pušu rakstisku vienošanos, kas ir Līguma neatņemama sastāvdaļa.

* 1. Pasūtītājs vienpusēji var lauzt Līgumu pirms laika, neizmaksājot Izpildītājam nekādas kompensācijas, izņemot tās, kas norādītās Līgumā, ja Izpildītājs tiek atzīts par maksātnespējīgu vai bankrotējušu;
	2. Izpildītājs atlīdzina Pasūtītājam radušos materiālos zaudējumu, kā arī līgumsodu 1500 EUR (viņš tūkstotis pieci simti *euro*) apmērā, ja Izpildītājs vienpusēji atsakās no Līguma izpildes.
	3. Līgumu var izbeigt jebkurā laikā pirms termiņa Pusēm par to rakstiski vienojoties vienu mēnesi iepriekš.
	4. Līgumu var lauzt LR normatīvajos aktos paredzētajos gadījumos.

# NEPĀRVARAMA VARA

* 1. Puses tiek atbrīvotas no Līguma saistību izpildes, ja iestājas nepārvarami apstākļi tā izpildei, kurus Puses nevarēja paredzēt un novērst Līguma slēgšanas laikā, tad Līguma noteiktais pakalpojumu sniegšanas un apmaksas laiks tiek attiecīgi pagarināts par tādu laika periodu, par kādu šie apstākļi aizkavējuši Līguma izpildi.
	2. Izpildītājs, nekavējoties, informē Pasūtītāju par nepārvaramās varas iestāšanās sākuma laiku un izbeigšanos. Ja Līgums tiek atcelts 8.1. punktā minētās nepārvaramās varas rezultātā, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.

# LĪGUMA VISPĀRĒJIE NOTEIKUMI

* 1. Līgums satur Pušu pilnīgu vienošanos, Puses to ir izlasījušas un piekrīt visiem tā punktiem, ko apstiprina ar saviem parakstiem.
	2. Izpildītājam bez Pasūtītāja rakstveida piekrišanas nav tiesību nodot savas Līgumā noteiktās tiesības vai pienākumus trešajām personām.
	3. Gadījumā, ja kāds no Līguma noteikumiem zaudē savu spēku, tas neietekmē pārējo Līguma noteikumu spēkā esamību un pienācīgu izpildi.
	4. Jebkuri Līguma grozījumi, kas noformēti rakstveidā, atbilstoši Līguma nosacījumiem, ko parakstījušas abas Puses, kā arī visi Līguma pielikumi, ir neatņemamas Līguma sastāvdaļas.
	5. Līgums noslēgts latviešu valodā 2 (divos) identiskos eksemplāros uz 3 (trīs) lappusēm, katrai Pusei pa vienam eksemplāram. Abiem eksemplāriem ir vienāds juridisks spēks.
	6. Jautājumos, kurus nenosaka Līguma nosacījumi, Puses vadās pēc LR normatīvajiem aktiem.

# PUŠU REKVIZĪTI un paraksti

**Pasūtītājs Izpildītājs**

**Jelgavas novada pašvaldība IK „Kanto”**

|  |  |
| --- | --- |
| Reģ.Nr. 90009118031 | Reģ.Nr.53602014731 |
| Pasta iela 37, Jelgava, LV-3001Norēķinu konts: AS SWEDBANKKonta nr.LV07HABA0551025900443Kods:HABALV22 | Adrese: Austrumu iela 5, Jelgava, LV- 3002Norēķinu konts: AS SEB bankaKonta Nr. LV79UNLA0050004070034Kods: UNLALV2X |
| **N.Veinberga****z.v.** |  **D.Cine** **z.v.** |

**Līguma 1.pielikums**

**TEHNISKĀ SPECIFIKĀCIJA**

**Iepirkumam “Ēdināšanas pakalpojuma sniegšana Jelgavas novada sociālās aprūpes un rehabilitācijas centrā “Eleja””,** **Identifikācijas Nr. JNP 2018/03**

1.Pretendents nodrošina klientu ēdināšanas pakalpojumu- Jelgavas novada sociālās aprūpes un rehabilitācijas centrā “Eleja” (SARC), adresēs-Parka iela 11 un Lietuvas iela 19a, Eleja, Elejas pagasts, Jelgavas novads, LV-3023.

Pretendentam ir jānodrošina šādām prasībām atbilstoša pakalpojuma sniegšanu visā iepirkuma līguma darbības laikā:

**1. Pakalpojumu mērķis:**

Nodrošināt kvalitatīvu ēdināšanas pakalpojuma sniegšanu SARC „Eleja” klientiem četras reizes dienā katru dienu, kas atbilst Latvijā spēkā esošiem normatīviem aktiem par ēdināšanas organizēšanu sociālās aprūpes institūcijās un šai tehniskajai specifikācijai.

**2. Prasības pakalpojumu izpildei:**

* 1. Ēdināšanas pakalpojums ietver ēdienu sagatavošanu, sadalīšanu, piegādi un pasniegšanu, atbilstoši normatīvajiem aktiem un līguma nosacījumiem, lai nodrošinātu kvalitatīvu ēdināšanas pakalpojumu SARC „Eleja”.
	2. Pakalpojuma sniedzējam jānodrošina klientiem veselīgs un sabalansēts uzturs, kā arī klientu speciālās diētas un medicīniskās vajadzības saskaņā ar šo tehnisko specifikāciju un Ministru kabineta 2012. gada 13. marta noteikumiem Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (pieejami: *http://likumi.lv/doc.php?id=245300).*
	3. Klientu ēdināšana notiek 4 (četras) reizes dienā, klientu skaits var būt mainīgs:

|  |  |  |
| --- | --- | --- |
| **Klientu grupa** | **Klientu skaits/vecums** | **Laiks** |
| **SARC “Eleja” Pilngadīgo personu nodaļa** | **37/****vecumā no 50 un vairāk g.** | **09.00 – brokastis****13.00 – pusdienas****16.00 – launags****18.30 – vakariņas** |
| **SARC “Eleja” Bērnu nodaļa darba dienās** | **16/****vecumā no 0-24 g.** | **07.00 – 08.00- brokastis****12.20 – 15.00 - pusdienas****15.05 – launags****19.10 – 19.30- vakariņas** |
| **SARC “Eleja” Bērnu nodaļa brīvdienās:** | **16/****vecumā no 0-24 g.** | **09.00 – 10.00 - brokastis****13.00 – 13.30 - pusdienas****15.10 –15.20 - launags****19.20 – 20.00 - vakariņas** |
| **Krīzes centrs darba dienās** | **8/****vecumā no 0-60 g.** | **07.00 – 08.30- brokastis****12.20 – 15.00 - pusdienas****15.15 – 15.30 launags****19.10 – 19.30- vakariņas** |
| **Krīzes centrs brīvdienās** | **8/****vecumā no 0-60 g.** | **09.00 – 10.00 - brokastis****13.00 – 13.30 - pusdienas****15.15 – 15.30 - launags****19.10 – 19.30 - vakariņas** |
|  **Atelpas brīdis**  | **1/****vecumā no 2-18 g.** | **08.00 – 10.00 - brokastis****13.00 – 13.30 - pusdienas****15.10 –15.20 - launags****19.10 – 19.30 - vakariņas** |

* 1. Pakalpojums sevī ietver ēdiena sagatavošanu un piegādi higiēnas prasībām atbilstošos traukos tā, lai pagatavotā ēdiena uzglabāšanā līdz pasniegšanas brīdim tiktu nodrošināta temperatūra vismaz +63oC siltajiem ēdieniem vai zemāka temperatūrā par 4oC aukstajiem ēdieniem.
	2. Ēdināšana tiek nodrošināta gan ēdamtelpā, gan grupu virtuvēs 1. un 2. stāvā, arī dzīvojamās istabiņās mazkustīgiem un gulošiem klientiem. Pilngadīgo personu nodaļas klientiem (adresē-Lietuvas iela 19a, Elejas pag.) ēdiena piegāde jānodrošina higiēnas prasībām atbilstošos traukos un ēdienu termosos, katru ēdienu piegādājot atsevišķā traukā vai ēdienu termosā, jo ēkā nav virtuves telpas.
	3. Pretendentam jānodrošina iespēja pieteikties uz dalītām ēdienreizēm (piemēram, pasūtītājs var izvēlēties, ka bērns ēd tikai brokastis un pusdienas vai pusdienas un launagu, vai tikai pusdienas un vakariņas).
	4. Bez papildu maksas klientiem, kuriem vecuma, diagnozes vai veselības stāvokļa dēļ ir nepieciešama diētas korekcija, nodrošina ģimenes/ārstējošā ārsta noteiktu diētu, ko sastādījis par diētu izstrādi atbildīgais speciālists, ietverot ēdienreižu biežumu, uzturvielu palielināšanu vai samazināšanu, ēdiena konsistenci, ēdiena gatavošanas tehnoloģijas un citus parametrus. Klientiem ārstējošais ārsts var noteikt papildu uzturu pie pamatdiētas, ja tas nepieciešams diagnozes vai veselības stāvokļa dēļ.
	5. Pakalpojumu sniedzējam jāievēro visas LR spēkā esošās normas un noteikumi, kas attiecas uz ēdināšanas pakalpojumu sniegšanu, kā arī Pasūtītāja pamatoti norādījumi.
	6. Ēdienkartē iespējami daudz tiek iekļauti vietējie augļi un dārzeņi, kas jāizmanto, ņemot vērā to sezonalitāti un pieejamību tirgū, kā arī ievērojot Zemkopības ministrijas izstrādāto vietējo augļu un dārzeņu pieejamības kalendāru, kas publicēts Zemkopības ministrijas mājaslapā internetā. https://www.zm.gov.lv/public/ck/files/ZM/partika/zalais%20iepirkums/Auglu\_pieejamibas\_kalendars.pdf

https://www.zm.gov.lv/public/ck/files/ZM/partika/zalais%20iepirkums/darzenu\_pieejamibas\_kalendars.pdf

* 1. SARC „Eleja” vadītājai un ārstniecības personai ir tiesības regulāri kontrolēt produktu un ēdienu kvalitāti, porciju apjomu, kā arī ēdiena pasniegšanas kultūru.
	2. Ne vēlāk kā 3 dienas pirms ikreizējas pakalpojuma sniegšanas SARC „Eleja” ārstniecības persona un pretendenta pārstāvis izstrādā ēdienkarti, ņemot vērā veselīga uztura principus, un saskaņo to ar SARC “Eleja” vadītāju. Ēdienkartes tiek izstrādātās vienai līdz divām nedēļām. Ēdināšanas pakalpojuma sniegšana iestādē pakalpojumu sniedzējam jānodrošina saskaņā ar ēdienkarti. Pretendentam ir pienākums savlaicīgi sagatavot atbilstošas tehnoloģiskās kartes, kur norādīts katra ēdiena porcijas lielums – (ēdiena daudzums 1 porcijā, g), uzturvērtība un enerģija (Kcal).
	3. Pakalpojumu sniedzējam jāievēro iestādes noteiktie iekšējās kārtības noteikumi, kas attiecināmi uz Pakalpojumu sniedzēju.
	4. Klientu prombūtnes gadījumā iestādes vadītāja vai viņas pilnvarotā persona līdz plkst. 16.00 iepriekšējā dienā atsaka ēdināšanas pakalpojumu šiem klientiem.
	5. Pakalpojuma sniedzēja pienākums ir uzklausīt SARC „Eleja” vadības ieteikumus un pēc uzaicinājuma piedalīties SARC „Eleja” rīkotajās sanāksmēs, un sniegt informāciju par ēdināšanu.
	6. Pakalpojumu sniedzējs savā piedāvātajā ēdiena cenā iekļauj visas izmaksas, kas saistītas ar ēdināšanas pakalpojumu sniegšanu, produktu piegādi, darba algu, svētku galdu klāšanu. Ēdienu piedāvājumā norādītajai cenai jābūt ekonomiski pamatotai. Pakalpojumu sniedzējs tiesīgs mainīt noteikto cenu par dienas ēdienkarti līguma darbības laikā tikai saskaņā ar iepirkuma līgumā noteikto kārtību.
	7. SARC „Eleja” klientu ekskursiju, nometņu un pārgājienu gadījumos izsniegt piemērotus produktus klientu ēdināšanas organizēšanai ārpus sociālā aprūpes centra teritorijas, iepriekš saskaņojot ēdienkarti ar iestādes pilnvaroto personu, nepaaugstinot ēdināšanas izmaksas.
	8. Svētku dienās - latviešu gadskārtu svētkos (Lieldienās, Līgo dienā, Jāņos, Mārtiņos, Ziemassvētkos un Vecgada vakarā) un valsts svētku svinamās dienas (8. marts, 1.,4.,15. maijs, 1. jūnijs, 1. septembris, 11., 18. Novembris) jānodrošina svētku ēdienu pagatavošana, iepriekš saskaņojot ēdienkarti, nepaaugstinot ēdināšanas izmaksas.

Klientu dzimšanas dienās, par kurām Pasūtītājs attiecīgi informē Pakalpojuma sniedzēju, ir jānodrošina svētku cienasts jubilāram, iepriekš saskaņojot ēdienkarti ar iestādes pilnvaroto personu par papildu samaksu.

* 1. Pakalpojumu sniedzējs nodrošina iespēju aprūpes centrā strādājošajiem saņemt ēdināšanas pakalpojumu uz tādiem pašiem noteikumiem kā aprūpes centra klientiem, vai rast iespēju piešķirt atlaides.
	2. Pakalpojumu sniedzējs nedrīkst veikt alkoholisko dzērienu tirdzniecību SARC „Eleja” telpās un teritorijā.
	3. Pakalpojuma sniedzējs nodrošina:
* vārīta ūdens sagatavošanu un piegādi korpusos 2x dienā, ūdens temperatūru, daudzumu un laiku saskaņojot ar medmāsu vai citu iestādes pilnvaroto personu;
* polietilēna maisu iegādi, ēdienu atlieku un atkritumu savākšanu maisos un maisu nogādi uz atkritumu konteineriem;
	1. Normatīvie akti, kuru prasības un ieteikumi jāievēro, sniedzot sabiedriskās ēdināšanas pakalpojumus:
		1. MK 2012. gada 13. marta noteikumi Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
		2. Pārtikas aprites uzraudzības likums;
		3. 2014. gada 28. oktobra Ministru kabineta noteikumi Nr. 673 “Noteikumi par vides kritēriju piemērošanu un piedāvājuma izvēles kritēriju noteikšanu pārtikas produktu piegādes un ēdināšanas pakalpojumu iepirkumiem”;
		4. Eiropas parlamenta un padomes regula (EK) Nr. 852/2004 (2004. gada 29. aprīlis) „Par pārtikas produktu higiēnu”;
		5. Ministru kabineta 2014. gada 12. augusta noteikumi Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”;

Pretendentam ir pienākums regulāri sekot līdzi normatīvo aktu izmaiņām, kas attiecināmas uz ēdināšanas pakalpojumu sniegšanu, un ievērot tos.

3.Pretendentam obligāti jānodrošina atkritumu šķirošana.